Navneendingen "-land" kan tyde på at Våland var en bebygd gård i eldre jernalder. Det er gjort noen noen enkeltfunn som et håndsnellehjul av kleberstein i Baldersgate 7, en øks i jern fra merovingertiden (570-800 e.Kr.) og en korsformet spenne fra folkevandringstiden (400-570 e.Kr.). I 2014 og 2016 ble det gjort undersøkelser ved Ørnesteinen og i en hage i Agent Kiellands gate. Det ble funnet en kokegrop (0-400 e.Kr.) og dyrkningsspor som var 2.000-2.500 år gamle. Dyrkningssporene bekrefter bosetning for mer enn 2.000 år siden, men ikke hvor lenge den varte.